
ГР. РАДОМИР


Д О К Л А Д Н А  З А П И С К А 
от
Кирил Стоев - Кмет на Община Радомир
 

Относно: Допълване на Решения от Общински съвет – Радомир 


УВАЖАЕМИ ГОСПОДИН ПРЕДСЕДАТЕЛ,
УВАЖАЕМИ ОБЩИНСКИ СЪВЕТНИЦИ,

С Решение № 173/29.10.2021 г. на Общински съвет – Радомир, е дадено предварително съгласие за учредяване на възмездно право на строеж, на основание чл. 25, ал. 5 от Закона за собствеността и ползването на земеделските земи (ЗСПЗЗ), във връзка с чл. 37, ал. 4, т. 4 Закона за общинската собственост (ЗОС), във връзка с чл. 62, ал. 2 Закона за енергетиката (ЗЕ) – без търг или конкурс в полза на „Струма Солар Плант“ ЕООД, ЕИК 206537607, за изграждане на фотоволтаична електроцентрала (ФЕЦ), на индустриална система за съхранение на електроенергия, както и на прилежащата техническа инфраструктура за присъединяване на ФЕЦ към електропреносната мрежа високо напрежение, върху следните имоти: 
1. Поземлен имот с идентификатор 24832.85.84, област Перник, община Радомир, с. Друган, м. „Джорг. Егреци“, вид собственост: общинска публична, вид територия: земеделска, категория: 9, НТП: пасище, площ 436 369 кв. метра, стар номер: 085084, Заповед за одобрение на КККР № РД-18-1147/22.05.2018 г. на Изпълнителен директор на АГКК; 
2. Поземлен имот с идентификатор 81709.16.351, област Перник, община Радомир, с. Чуковец, м. „Ридо“, вид собственост: общинска публична, вид територия: земеделска, НТП: пасище, площ 149 987 кв. метра, стар номер: 000351, Заповед за одобрение на КККР № РД-18-1102/14.05.2018 г. на Изпълнителен директор на АГКК; 
3. Поземлен имот с идентификатор 81709.16.1, област Перник, община Радомир, с. Чуковец, м. „Ридо“, вид собственост: общинска публична, вид територия: Земеделска, категория: 10, НТП: пасище, площ 1 120 049 кв. метра, стар номер: 016001, Заповед за одобрение на КККР № РД-18-1102/14.05.2018 г. на Изпълнителен директор на АГКК. 
Със същото решение е дадено предварително съгласие да се промени предназначението на описаните по-горе поземлени имоти, на основание чл. 25, ал. 5 от ЗСПЗЗ, във връзка с § 6а от ПЗР на Закона за опазване на земеделските земи (ЗОЗЗ), за изграждане на обекти на техническата инфраструктура – фотоволтаични електроцентрали с цел производство на електроенергия от възобновяеми енергийни източници и прилежаща инфраструктура. Указано е промяната на предназначението на Имотите да се извърши при спазване на условията  по реда на ЗОЗЗ, ППЗОЗЗ, ЗСПЗЗ, ЗУТ и приложимите законови и подзаконови нормативни актове. 
С Решение № 26/22.02.2022 г. Общински съвет – Радомир е предоставил съгласие за извършване на кадастрални изменения, включително обединяване и разделяне на поземлените имоти, описани по-горе. В изпълнение на решението кадастралната карта и кадастралните регистри са изменени и са образувани следните имоти („Имоти“): 
1. Поземлен имот с идентификатор 24832.85.100, област Перник, община Радомир, с. Друган, вид собственост: общинска публична, вид територия: земеделска, категория 9, НТП: пасище, площ: 56 275 кв. м, стар номер: 85.91, Заповед за одобрение на КККР № РД-18-1147/22.05.2018 г. на Изпълнителен директор на АГКК; 
2. Поземлен имот с идентификатор 81709.16.370, област Перник, община Радомир, с. Чуковец, м. РИДО, вид собственост: общинска публична, вид територия: земеделска, категория: 10, НТП: пасище, площ: 876 477 кв. м, Заповед за одобрение на КККР № РД-18-1102/14.05.2018 г. на Изпълнителен директор на АГКК
3. Поземлен имот с идентификатор 81709.16.364, област Перник, община Радомир, с. Чуковец, м. РИДО, вид собственост: общинска частна, вид територия: урбанизирана, НТП: за електроенергийното производство, площ: 30 000 кв. м, стар номер: 016364,Заповед за одобрение на КККР № РД-18-1102/14.05.2018 г. на Изпълнителен директор на АГКК. 
С Решение № 232/17.10.2023 г. на Общински съвет – Радомир бе взето решение да се учреди за срок от 50 години възмездно право на строеж, на основание чл. 37, ал. 4, т. 4 от ЗОС и чл. 62, ал. 2 от ЗЕ – без търг или конкурс, в полза на „Струма Солар Плант“ ЕООД, ЕИК 206537607, право на строеж за изграждане на фотоволтаична електроцентрала (ФЕЦ), електрическа подстанция, индустриална система за съхранение на електроенергия, както и прилежащата техническа инфраструктура за присъединяване на ФЕЦ към електропреносната мрежа високо напрежение върху Имотите. Със същото решение, на основание чл. 41, ал.2 от ЗОС и доклад за пазарна оценка, изготвена от независим оценител, отговарящ на изискванията на Закона за независимите оцените, е определена и пазарната цена на правото на строеж в общ размер на BGN 1 356 499,75 (един милион триста петдесет и шест хиляди четиристотин деветдесет и девет лева и седемдесет и пет стотинки). 
С Решение № 32/12.12.2023 г. и Решение № 154/30.04.2024 г. на Общински съвет бе продължен срокът на даденото предварително съгласие за промяна на предназначението на Имотите, след извършените кадастрални изменения и учреденото право на строеж.
В Решение № 173/29.10.2021 г., Решение № 232/17.10.2023 г., Решение № 32/12.12.2023 г. и Решение № 154/30.04.2024 г., липсва изрична констатация, че са спазени изискванията на чл. 25, ал. 5 от ЗСПЗЗ и че с промяната на предназначението и учредяване на право на строеж върху Имотите не се засягат нормативите за поддържане на резерв от постоянно затревени площи и не е налице недостиг на земи за нуждите на животновъдството. Описаните имоти, преди кадастралните изменения, както и след тях, не са включени в специализирания слой „Постоянно затревени площи“, видно от информацията, предоставена от Областна дирекция „Земеделие“ – Перник, с писмо с вх. № АО-06-00-187 (1)/14.12.2020 г. и писмо РД-10-02-3089-1/18.06.2024 г. Следователно, разпореждането с тях, включително промяната на предназначението им, не би довела до нарушаване на нормативите за поддържане на резерв от постоянно затревени площи. 
След справки и в регистрите на Община Радомир се установява, че няма данни за наличие или предполагаемо възникване на недостиг от земи за нуждите на животновъдството на територията на общината. 
Следователно Решение № 173/29.10.2021 г., Решение № 232/17.10.2023 г., Решение № 32/12.12.2023 г. и Решение № 154/30.04.2024 г., са взети при съблюдаване на изискванията на чл. 25, ал. 5 ЗСПЗЗ. С оглед ограничаване на възможни спорове, предлагам тези решения да бъдат допълнени, като изрично се потвърди, че са взети при съобразяване на специалните изисквания на чл. 25, ал. 5 ЗСПЗЗ. 
Въз основа на изложеното и приложените документи, предлагам на основание чл. 21, ал. 1, т. 8, вр. чл. 22, ал. 1 от Закона за местното самоуправление и местната администрация, чл. 25, ал. 3, т. 1, ал. 4, ал. 5, ал. 6 и ал. 7 Закона за собствеността и ползването на земеделските земи, във връзка с чл. 37, ал. 4, т. 4 Закона за общинската собственост, във връзка с чл. 62, ал. 2 Закона за енергетиката, вр. § 6а от Преходните и заключителните разпоредби на Закона за опазване на земеделските земи, Общински съвет – Радомир да приеме следното 

Р Е Ш Е Н И Е
/проект/
   
На основание чл. 21, ал. 1, т. 8, вр. чл. 22, ал. 1 от Закона за местното самоуправление и местната администрация, чл. 25, ал. 3, т. 1, ал. 4, ал. 5, ал. 6 и ал. 7 Закона за собствеността и ползването на земеделските земи, във връзка с чл. 37, ал. 4, т. 4 Закона за общинската собственост, във връзка с чл. 62, ал. 2 Закона за енергетиката, вр. § 6а от Преходните и заключителните разпоредби на Закона за опазване на земеделските земи, Общински съвет – Радомир

Р Е Ш И:

1. Допълва Решение № 173/29.10.2021 г. на Общински съвет – Радомир, като потвърждава, че предварителното съгласие за промяна на предназначението и учредяване на право на строеж върху описаните в него имоти е дадено при съобразяване на нормативите за поддържане на резерв от постоянно затревени площи и не е имало недостиг от земи за нуждите на животновъдството. Потвърждава, че предварителното съгласие за промяна на предназначението и учредяване на право на строеж, дадено с него, се отнася и за имотите, образувани след направени кадастрални изменения на първоначалните имоти, а именно: 
1.1. Поземлен имот с идентификатор 24832.85.100, област Перник, община Радомир, с. Друган, вид собственост: общинска публична, вид територия: земеделска, категория 9, НТП: пасище, площ: 56 275 кв. м, стар номер: 85.91, Заповед за одобрение на КККР № РД-18-1147/22.05.2018 г. на Изпълнителен директор на АГКК; 
1.2. Поземлен имот с идентификатор 81709.16.370, област Перник, община Радомир, с. Чуковец, м. РИДО, вид собственост: общинска публична, вид територия: земеделска, категория: 10, НТП: пасище, площ: 876 477 кв. м, Заповед за одобрение на КККР № РД-18-1102/14.05.2018 г. на Изпълнителен директор на АГКК
1.3. Поземлен имот с идентификатор 81709.16.364, област Перник, община Радомир, с. Чуковец, м. РИДО, вид собственост: общинска частна, вид територия: урбанизирана, НТП: за електроенергийното производство, площ: 30 000 кв. м, стар номер: 016364,Заповед за одобрение на КККР № РД-18-1102/14.05.2018 г. на Изпълнителен директор на АГКК.
2. Допълва Решение № 232/17.10.2023 г. на Общински съвет – Радомир , като потвърждава, че решението за учредяване на възмездно, срочно – за срок от 50 (петдесет) години, право на строеж върху описаните в т. 1 имоти е дадено при съобразяване на нормативите за поддържане на резерв от постоянно затревени площи и не е имало недостиг от земи за нуждите на животновъдството. 
3. Допълва Решение № 32/12.12.2023 г. и Решение № 154/30.04.2024 г., като потвърждава, че при приемането им са съобразени нормативите за поддържане на резерв от постоянно затревени площи и не е имало недостиг от земи за нуждите на животновъдството.
4. На основание чл. 22 ЗМСМА, настоящото решение да бъде изпратено на Кмета на Община Радомир и на Областния управител на област Перник в 7-дневен срок от приемането му. Решението подлежи на оспорване по реда Административнопроцесуалния кодекс пред Административен съд – Перник.

Приложение:
1. Копие на писмо с вх. № АО-06-00-187/1/14.12.20 г. от Директора на Областна дирекция „Земеделие“ – Перник;
2. Копие на писмо с изх. № РД-10-02-3089-1/18.06.24 г. на Директора на Областна дирекция „Земеделие“ – Перник; 



ВНАСЯ:
КИРИЛ СТОЕВ
КМЕТ НА ОБЩИНА РАДОМИР

Съгласувал:
Г. Здравкова 
Зам. кмет на община Радомир

Съгласувал:
Ива Крумова
юрист

Изготвил:
   /Д. Николова/


